Thresor de la langue françoise/Arriere
# Thresor de la langue françoise/Arriere

Arriere, aduerb. local. penac. Et signifie derriere, Retrò, comme, si vous disiez à retrò, ce que l’Espagnol exprime, disant Arredrar, pour mettre en arriere & reculer quelque chose. Ainsi l’on dit par imperatif supprimé, Arriere, quand on commande à quelqu’vn, ou à vne trouppe, ou à des cheuaux de harnois de reculer, Retrocede, Retrocedite. On dit aussi par metaphore Arriere pour derechef, Iterum, Denuo, & ce par indignation, comme quand quelqu’vn repete & inculque ce qu’il a dit qui n’a gueres aggreé à celuy qui l’escoute, il luy est dit, Arriere, Denuo molestus mihi es, Iterum te mihi grauem esse minimè poenitet. Parce que qui redit vne chose, il semble reculer à ce dont sa voix est partie. On dit aussi par translation, Il est demeuré en arriere, de celuy qui doit, & n’a payé à iour nommé (dont vient le mot Arrerage) Ce qui ne s’entend seulement des contables reliquateurs, ains des particuliers detteurs aussi. Arriere se prend aussi pour, en second lieu, outre, d’auantage, comme, Il m’a dit cela, & m’a dit arriere cecy. Illud mihi narrauit, sed & praeterea aut postea hoc mihi retulit. En laquelle signification il est composé auec ces mots, Ban, fief, censiue, faix, boutique. Arriere-ban, arriere-fief, arriere-censiue, arriere-faix, arriere-boutique, Et arriere-fils, pour fils de mon fils. Arriere-nepueu, fils de mon nepueu, &c.

Arriere de nous, Procul à nobis.

Fort arriere, Penitus.

Mettre arriere, Posthabere.

I’ay mis toutes choses arriere, Omnes posthabui mihi res.

Soient mis arriere de nous, Procul à nobis absint.

Ie suis marry que tu as esté si long temps arriere de nous, Te abfuisse tandiu à nobis doleo.

Garder pour l’arriere saison, Inueterare.

En arriere, Retrouersum, Macrob. lib. 1. c. 16. comme, Aller en arriere, Retrouersum cedere, Retrorsum, & peut estre prins pour mot simple, & pour composé.

Aller en arriere, Retroire, Retrogradi.

Faire l’arriere garde, Agmen cogere. B. ex Liuio.

Qui est arrieré des autres, reculé & loingtain, Sepositus.

